Lyckseles byvåpen‎

**Lycksele** (sørsamisk *Liksjoe*, umesamisk *Liksjuo*) er en by i Västerbottens län i landskapet Lappland i Sverige. Den er kommunesenter i Lycksele kommune. I 2010 hadde tettstedet Lycksele 8 513 innbyggere.

Historie
--------

Fram til 1600-tallet var det ingen større bebyggelser i det sørlige Lappland.[] Området ble benyttet til beiteområde for rein av skogssamer, men hadde ingen fastboende. I takt med at den svenske statsmakten ønsket å styrke sin posisjon, oppsto behovet for faste møtesteder. På disse møtestedene ble det oppført kirker og markedsplasser, hvor samer og handelsmenn kunne møte nybyggerne. Det ble også krevet inn skatt herfra.

Lycksele ble i 1607 valgt ut til offisiell kirke- og markedsplass i Lappland av Karl IX, og feiret derfor i 2007 sitt 400-årsjubileum.

I 1926 ble Lycksele handelssted, og ble tilknyttet jernbanen mellom Hällnäs og Storuman. Lycksele fikk bystatus i 1946 som det første stedet i Lappland. Byen har også blitt kalt for «*Lappstockholm*».[]

Etter jernbanens ankomst utviklet Lycksele seg til en typisk småby med mindre industrier og viktige offentlige institusjoner som sykehus, gymnas og tingrett.

Etter en befolkningstopp på 1970-tallet har byen innbyggertall blitt mindre, men reduksjonen er bremset opp takket være en ekspanderende gruveindustri.[]

Mosjøen er norsk vennskapsby.

Byens inndeling
---------------

I Lycksele finner man bydelene Lugnet, Palmsunda, Södermalm, Forsdala, Villaryd, Nydala, Norrmalm, Norräng og Furuvik.

Næringsliv og offentlig virksomhet
----------------------------------

I Lycksele finnes det et sykehus som ble anlagt på 1960-tallet. I kommunen arbeider ca. 30% innen helse og omsorg, noe som er mer enn gjennomsnittet ellers i landet.[] Andre store næringer som gir arbeidsplasser er handel, kommunikasjon, produksjon og utvinning.

Kommunikasjon
-------------

Lycksele har flyplass med daglige avganger til Stockholm Arlanda.

Turistattraksjoner
------------------

* Lycksele Djurpark
* Hotell Lappland
* Gammplatsen
* Lapplands kulturbotaniska trädgård
* Skogsmuseet
* Ansia badpark
* Trollringen (gokart)
* Lycksele Motorstadion (folkrace, rallycross, motocross og enduro)
* Algotstorp (Snöskotercross och snöskoterdragrace)
* Bockslidens skidanläggning
* Korpberget

Kjente personer fra Lycksele
----------------------------

Noen kjente svensker med tilknytning til Lycksele, er:

* Svante Grundberg
* Lotta Engberg
* Kent Larsen
* Johan Norberg (musiker)
* Per "Ruskträsk" Johansson (saxofonist)
* Sandra Dahlberg
* Per Elofsson
* Sara Nordenstam
* Roger Pontare

Referanser
----------

1. ↑  «Folkmängd i tätort och småort per kommun 2010». Statistiska centralbyrån. Arkivert fra originalen 3. mars 2016. Besøkt 26. desember 2015.

  


| * v
* d
* r
Lycksele kommune i Västerbottens län i Sverige |
| --- |
|  | Tettsteder | Kristineberg **·** Lycksele **·** Rusksele |  |
| Småsteder | Hedlunda **·** Östra Örträsk **·** Knaften **·** Bratten **·** Umgransele **·** Björksele **·** Västra Örträsk **·** Vänjaurbäck **·** Betsele **·** Tuvträsk **·** Kattisavan |
| Øvrige steder | Husbondliden **·** Lyckan **·** Norrbyberg **·** Vormsele |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** VIAF **·** LCCN **·** GeoNames
 |